Yir 45
Ruac mi gɔaa kɛ kui̱ Ba-ruk
1
Kɛ ŋuaan runi ruëc Yɛ-ɣo-ya-kim gat Yo-ci-yaa kuäär Juda, cu gök ni Yir-mɛ-yaa rieet ti̱ti̱ la̱t Ba-ruk gat Ne-ri-yaa, kä cu Ba-ruk kɛ gɔ̱a̱r rɛy buɔk wëë i̱, 
2
“Nɛmɛ ɛ min lär Kuoth Nhial ni Kuoth I-thɛ-rɛl ɛ ji̱ lö Ba-ruk, 
3
mëë wi̱i̱ i̱, ‘Riɛk akɛ ɣä! Ci Kuoth Nhial ma̱t ni ɣä rik rɛy cucädä. Ɣän cä cuuc kɛ kui̱ riknikä kä thilɛ ɣä lɔ̱a̱ŋ.’ 
4
Kä jio̱k Kuoth Nhial ji̱ bä i̱, ‘Ɣän bä min cä la̱t da̱k piny, kä bä min cä pith yuɔ̱t raar rɛy wec kɛɛliw. 
5
Kä ji̱n la go̱o̱ri ti ŋuan kɛ kui̱du? /Cukɛ lɛ go̱r, kɛ ɣöö nɛnɛ ɣän bä mi jiääk nöŋ nɛy diaal. Duundɛ ɣöö, ɣän bä ji̱ jak kä kän ko̱o̱r gua̱thni diaal tɔ̱ bi wä thi̱n tɔ̱.’ ”
